Tango in the Night

Tango in the Night er det 14. studioalbumet til det britisk-amerikanske bandet Fleetwood Mac. Det kom ut i april 1987 og var det femte albumet med den mest suksessrike besetninga av bandet med Lindsey Buckingham, Stevie Nicks, Christine McVie, John McVie og Mick Fleetwood.The Great Rock Discography. 6th Edition. Martin C. Strong. Page 378. ISBN 1-84195-312-1

Albumet var produsert av Buckingham med Richard Dashut og Tango in the Night vart først starta som eit soloprosjekt for Buckingham, men i 1985 hadde prosjektet blitt til det neste albumet av Fleetwood Mac. Det inneheld fleire hitsinglar, som «Big Love», «Seven Wonders», «Everywhere» og «Little Lies». Albumet har selt over 15 millionar eksemplar verda over.

Historie
Tango in the Night er det nest mestseljande albumet til bandetTOP SELLING ALBUMS 1959-2009 (Music Week 19 September 2009-50th Anniversary issue-cut off point is Saturday, 22 August 2009) etter den enorme suksessen til Rumours, som kom ut 10 år tidlegare. Albuma som kom i mellom, Tusk (1979) og Mirage (1982), hadde selt godt, men ikkje oppnådd same suksess som forgjengarane. Tango in the Night og singlane frå albumet vart hittar verda over. «Little Lies» og «Everywhere» vert særskild rekna som klassiske hittar frå slutten av 80-åra og finst på mange samlealbum for 1980-åra.Rock The Rough Guide. 2nd Edition. Various. Page 365. ISBN 1-85828-457-0

Albumet vart ein suksess i USA og debuterte på 43. plassen på Billboard Top 200 Album-lista, og klatra til slutt til ein sjuandeplass, der det låg i tre veker. Det låg meir enn sju månader inne på topp 20 og meir enn ti månader inne på topp 40, og selde til trippel platina for 3 000 000 selde eksemplar. Fire av singlane frå albumet nådde Billboard Top 20: «Big Love» (#5), «Little Lies» (#4), «Everywhere» (#14) og «Seven Wonders» (#19). Albumet vart særleg ein suksess i Storbritannia der det låg på toppen av albumlista tre gonger i 1987-1988 i totalt fem veker, og det låg meir enn åtte månader inne på topp 10. Det vart det sjuande mestseljande albumet i Storbritannia i 1980-åra, og selde til 8x platina (2,4 millionar eksemplar), og er framleis eit av dei 100 mestseljande albuma i Storbritannia gjennom tidende. Tre singlar frå albumet nådde topp 10 i Storbritannia: «Big Love» (#9), «Little Lies» (#5) og «Everywhere» (#4). I alt vart det gjeve ut seks singlar frå albumet over ein periode på 15 månader. Albumet låg i alt 115 veker inne på topp 75 på UK Album Chart.Complete UK Hit Album 1956-2005 by Graham Betts. Page 150. Collins. ISBN 0-00-720532-5

Tango in the Night er så langt det siste studioalbumet med den «klassiske» besetninga av Fleetwood Mac, som bestod av Lindsey Buckingham, Stevie Nicks, Christine McVie, John McVie og Mick Fleetwood, før Buckingham slutta i bandet sommaren 1987. Denne besetninga har kome saman att i seinare tid for konsertar og turnear, som då dei framførte «Don't Stop» for den nyvalde amerikanske presidenten Bill Clinton i 1993 og konsertturneen The Dance i 1997 og verdsturneen deira i 2014-2015.

Då Buckingham slutta i bandet, kort tid før dei skulle ut på turne i 1987, vart to musikarar henta inn for å erstatte han: Rick Vito og Billy Burnette, som fullførte turneen i 1987-1988 med resten av bandet.

Plateomslaget til albumet var eit måleri av den australske kunstnaren Brett-Livingstone Strong, som hang i heimen til Buckingham. Det er ei hyllest til den franske målaren Henri Rousseau, og etterliknar det fargerike jungeltemaet hans. Det vart òg nytta som plateomslag for den første singelen deira «Big Love».

 Innhald 

Medverkande
Fleetwood Mac
Lindsey Buckingham – gitarar, vokal, synthesizerar, perkusjon og trommeprogrammering
Stevie Nicks – vokal
Christine McVie – klaverinstrument, synthesizerar, vokal
John McVie – bassgitar
Mick Fleetwood –  trommer, perkusjon

Produksjon
Produsentar: Lindsey Buckingham, Richard Dashut
Arrangement: Lindsey Buckingham
Lydteknikar: Greg Droman
Plateomslag - konsept: Lindsey Buckingham, Richard Dashut
Måleri: Brett-Livingstone Strong
Fotografi: Greg Gorman
Kunstnarisk leiar: Jeri Heiden

Lister

Listeplasseringar
 Liste (1987–88) PlasseringAustralian Kent Music Report5Austerrike23Canadian RPM Album ChartLibrary and Archives Canada. Henta 20 February 20136Nederland2Frankrike25Italia11Japan14New Zealand9Noreg10Spania 34Sverige1Sveits7UK Album Chart1US Billboard 2007Vest-Tyskland2

Årslister
 Lister (1987) PlasseringAustralia6Canada10Nederland11Frankrike67UK Album Chart5US Billboard Pop Album40
 Liste (1988) PlasseringNederland1Italia53UK Album Chart7US Billboard Pop Album50

Tiårsliste
 Liste (1980-åra) PlasseringStorbritannia7

Kjelder

Denne artikkelen bygger på «Tango in the Night» frå ,  den 12. august 2015.  


Kategori:Fleetwood Mac-album
Kategori:Musikkalbum frå 1987
Kategori:Album produserte av Richard Dashut
Kategori:Album produserte av Lindsey Buckingham
Kategori:Warner Bros. Records-album